ОТЧЕТ ЗА ДЕЙНОСТТА НА КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИНСПЕКТОРАТА КЪМ ВИСШИЯ СЪДЕБЕН СЪВЕТ“ КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ И ЗА ОБРАЗУВАНИТЕ ДИСЦИПЛИНАРНИ ПРОИЗВОДСТВА СРЕЩУ СЪДИИ И НАЛОЖЕНИ ДИСЦИПЛИНАРНИ НАКАЗАНИЯ ПО ЧЛ. 308, АЛ. 1 ОТ ЗСВ ЗА ПЕРИОДА 01.10.2016 Г. –  31.10.2016 Г.

За периода 01.10.2016 г. – 31.10.2016 г. Комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на ВСС e провела 4 (четири) редовни заседания. С оглед правомощията по чл. 20 от Правилата за работа на съдийската колегия на ВСС Комисията е разгледала:
- 1(една) молба от съдия за възстановяване на длъжност;
- 4 (четири) сигнала от ИВСС, изготвени на основание чл.54, ал.1, т. 5 от Закона за съдебната власт;
- 3 (три) становища от ИВСС по подадени жалби срещу съдии;
- 11 (единадесет) акта с резултати от извършени комплексни планови проверки от ИВСС; 
- 3 (три) доклада за извършени проверки от апелативни съдилища на организацията на дейността на съдиите от окръжните съдилища от съответния апелативен район 
През отчетния период Комисията е разгледала 4 (четири) решения на Върховния административен съд, свързани с дисциплинарната практика, както следва:
- Решение № 10530 от 10.10.2016 г. на ВАС-петчленен състав - ІІ колегия, с което оставя в сила Решение № 4315 от 13.04.2016 г. на ВАС, 6-то отделение, с което се отхвърля жалба на Пламен Георгиев Тодоров – съдия в Районен съд гр. Кнежа, срещу решение на Висшия съдебен съвет по т. 5 на протокол № 60 от заседание, проведено на 03.12.2015 г., с което му е наложено дисциплинарно наказание „забележка“.
- Решение № 10511 от 10.10.2016 г. на ВАС-петчленен състав - ІІ колегия, с което оставя в сила Решение № 4120 от 11.04.2016 г. на ВАС, 6-то отделение, с което се отхвърля жалба на Къню Жеков – административен ръководител-председател на Окръжен съд гр. Сливен, срещу решение на Висшия съдебен съвет по т. 5 на протокол № 51 от заседание, проведено на 15.10.2015 г., относно произнасяне по решение на дисциплинарния състав по д.д. № 8/2015 г. по описа на ВСС.
1. Дисциплинарни производства, образувани с решение на съдийската колегия на Висшия съдебен съвет за периода
01 октомври - 31 октомври 2016 г.

-	Няма 

2. Приключени дисциплинарни производства с решение на съдийската колегия на ВСС за периода 01 октомври - 31 октомври 2016 г.

-  Дисциплинарно дело № 11/2015 г. срещу Петя Георгиева Крънчева Тропчева – съдия в Софийски градски съд. С решение на съдийската колегия на ВСС по протокол № 18/04.10.2016 г. е наложено дисциплинарно наказание по чл. 308, ал. 1, т. 2 от ЗСВ - „намаляване на трудовото възнаграждение с 15 на сто за срок от една година“, за допуснато дисциплинарно нарушение по чл. 307, ал. 3, т. 4 от ЗСВ.
- Дисциплинарно дело № 30/2015 г. срещу Златка Николова Чолева  - съдия в Софийски градски съд. С решение на съдийската колегия на ВСС по протокол № 18/04.10.2016 г. е прието, че съдия Златка Чолева не е извършила нарушение по смисъла на чл. 307, ал. 2 и ал. 3 от ЗСВ и не е наложено дисциплинарно наказание.
- Дисциплинарно дело № 33/2015 г. срещу Виолета Иванова Йовчева – съдия в Софийски градски съд. С решение на съдийската колегия на ВСС по протокол № 18/04.10.2016 г. е прието, че съдия Виолета Йовчева не е извършила нарушение по смисъла на чл. 307, ал. 2 и ал. 3 от ЗСВ и не е наложено дисциплинарно наказание.
- Дисциплинарно дело № 49/2015 г. срещу Върбан Тодоров Върбанов – съдия в Софийски районен съд. С решение на съдийската колегия на ВСС по протокол № 18/04.10.2016 г. е прието, че съдия Върбан Върбанов не е извършил нарушение по смисъла на чл. 307, ал. 2 и ал. 3 от ЗСВ и не е наложено дисциплинарно наказание.
- Дисциплинарно дело № 37/2015 г. срещу Милена Кирова Костова – Колева – административен ръководител - председател на Районен съд гр. Стара Загора. С решение на съдийската колегия на ВСС по протокол № 19/11.10.2016 г. е прието, че Милена Кирова Костова – Колева – административен ръководител - председател на Районен съд гр. Стара Загора, не е извършила дисциплинарни нарушения по чл. 307, ал. 3, т. 4 от ЗСВ и не е наложено дисциплинарно наказание.
- Дисциплинарно дело № 51/2015 г. срещу Иво Николаев Петров – съдия в Районен съд гр. Ботевград.  С решение на съдийската колегия на ВСС по протокол № 19/11.10.2016 г. е прието, че съдия Иво Петров не е извършил дисциплинарни нарушения по смисъла на чл. 307, ал. 2 и ал. 3 от ЗСВ и не е наложено дисциплинарно наказание.
3. Заповеди на административни ръководители за налагане на дисциплинарни наказания, на основание чл. 311, т. 1 от ЗСВ във връзка с чл. 308, ал. 1, т. 1  и т. 2 от ЗСВ, за периода 
01 октомври - 31 октомври 2016 г.

- С решение на съдийската колегия на ВСС по протокол № 18/04.10.2016 г. е отменено наложеното със Заповед № 373/16.05.2016 г. на Боряна Димитрова – административния ръководител-председател на Окръжен съд гр. Бургас, дисциплинарно наказание по чл. 308, ал. 1, т. 1 от ЗСВ - „забележка”, на Галя Василева Белева – съдия в Окръжен съд гр. Бургас;
- С решение на съдийската колегия на ВСС по протокол № 18/04.10.2016 г. е потвърдено наложеното със Заповед № РД-13-132/03.08.2016 г. на Иван Манчев Димитров – заместващ административния ръководител-председател на Районен съд гр. Сливен, дисциплинарно наказание по чл. 308, ал. 1, т. 1 от ЗСВ - „забележка”, на Минчо Стоянов Минев – съдия в Районен съд гр. Сливен, за извършено дисциплинарно нарушение по чл. 307, ал. 3, т. 1 от ЗСВ;
- С решение на съдийската колегия на ВСС по протокол № 19/11.10.2016 г. е потвърдено наложеното със Заповед № АС-221/21.07.2016 г. на Методи Лалов – административния ръководител-председател на Софийски районен съд, дисциплинарно наказание по чл. 308, ал. 1, т. 1 от ЗСВ - „забележка”, на Станимир Николов Йорданов-Кюлеров – съдия в Софийски районен съд, за извършени дисциплинарни нарушения по чл.307, ал.3, т.2 и т.4 ЗСВ.